CELEX: 32017R1952
Language: hu
Date: 2017-10-25 00:00:00
Title: Az Európai Parlament és a Tanács (EU) 2017/1952 rendelete (2017. október 25.) a 2888/2000/EK és a 685/2001/EK európai parlamenti és tanácsi rendelet, valamint az 1101/89/EGK tanácsi rendelet hatályon kívül helyezéséről (EGT-vonatkozású szöveg. )

31.10.2017   
            
            
               HU
            
            
               Az Európai Unió Hivatalos Lapja
            
            
               L 284/12
            
         AZ EURÓPAI PARLAMENT ÉS A TANÁCS (EU) 2017/1952 RENDELETE
   (2017. október 25.)
   a 2888/2000/EK és a 685/2001/EK európai parlamenti és tanácsi rendelet, valamint az 1101/89/EGK tanácsi rendelet hatályon kívül helyezéséről
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   rendes jogalkotási eljárás keretében (2),
   mivel:
   
               (1)
            
            
               Az Európai Parlament, a Tanács és a Bizottság a jogalkotás minőségének javításáról szóló, 2016. április 13-i intézményközi megállapodásban (3) megerősítette közös kötelezettségvállalását a jogszabályok naprakésszé tétele és egyszerűsítése vonatkozásában.
            
         
               (2)
            
            
               Az uniós vívmányok megtisztítása és mennyiségének csökkentése érdekében, az elavult jogszabályok beazonosításához szükséges annak rendszeres elemzése. Az elavult jogszabályok hatályon kívül helyezése hasznos eszköz a jogalkotási keret átláthatóságának és egyértelműségének megőrzéséhez, valamint ahhoz, hogy e keret könnyen alkalmazható legyen a tagállamok és az érdekelt felek, ebben az esetben a belvízi hajózási ágazat és a közúti árufuvarozási ágazat számára.
            
         
               (3)
            
            
               1989-ben a Tanács elfogadta az 1101/89/EGK rendeletet (4). Tíz évvel később a Tanács elfogadta a 718/1999/EK rendeletet (5) annak érdekében, hogy továbbra is megfelelő eszközök álljanak rendelkezésre a belvízi hajózási ágazat számára és a flottakapacitás kezeléséhez. A 718/1999/EK rendeletnek ugyanaz a tárgyi hatálya, mint az 1101/89/EGK rendeletnek, de nem helyezte azt hatályon kívül.
            
         
               (4)
            
            
               Az Európai Közösség és a Svájci Államszövetség között a vasúti és közúti áru- és személyszállításról szóló megállapodás (6) 8. cikkének (6) bekezdése szerint 2005. január 1-je óta a 96/53/EK tanácsi irányelvben (7) meghatározott műszaki szabványoknak megfelelő minden jármű mentesül minden kvóta vagy engedély alól. Ezért a Svájcban közlekedő nehéz tehergépjárművek engedélyeinek elosztására vonatkozó, 2888/2000/EK európai parlamenti és tanácsi rendeletet (8) elavultnak kell tekinteni.
            
         
               (5)
            
            
               A Bolgár Köztársaság és Románia 2007. január 1-jei uniós csatlakozását követően a 685/2001/EK európai parlamenti és tanácsi rendeletre (9) a továbbiakban már nincs szükség, mivel az említett tagállamoknak már nem kell engedélyt szerezniük közúti áruszállításra és a kombinált szállítás ösztönzésére.
            
         
               (6)
            
            
               Következésképpen az 1101/89/EGK, a 2888/2000/EK és a 685/2001/EK rendeletet hatályon kívül kell helyezni,
            
         ELFOGADTA EZT A RENDELETET:
   1. cikk
   Az 1101/89/EGK, a 2888/2000/EK és a 685/2001/EK rendelet hatályát veszti.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2017. október 25-én.
      
         
            az Európai Parlament részéről
         
         
            az elnök
         
         A. TAJANI
      
      
         
            a Tanács részéről
         
         
            az elnök
         
         M. MAASIKAS
      
   
   
      (1)  HL C 209., 2017.6.30., 58. o.
   
   
      (2)  Az Európai Parlament 2017. szeptember 12-i álláspontja (a Hivatalos Lapban még nem tették közzé) és a Tanács 2017. október 9-i határozata.
   
      (3)  HL L 123., 2016.5.12., 1. o.
   
   
      (4)  A Tanács 1101/89/EGK rendelete (1989. április 27.) a belvízi hajózás szerkezeti átalakításáról (HL L 116., 1989.4.28., 25. o.).
   
      (5)  A Tanács 718/99/EK rendelete (1999. március 29.) a belvízi hajózás fejlesztését szolgáló közösségi belvízi flottakapacitási politikáról (HL L 90., 1999.4.2., 1. o.).
   
      (6)  HL L 114., 2002.4.30., 91. o.
   
   
      (7)  A Tanács 96/53/EK irányelve (1996. június 25.) a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról (HL L 235., 1996.9.17., 59. o.).
   
      (8)  Az Európai Parlament és a Tanács 2888/2000/EK rendelete (2000. december 18.) a Svájcban közlekedő nehéz tehergépjárművek engedélyeinek elosztásáról (HL L 336., 2000.12.30., 9. o.).
   
      (9)  Az Európai Parlament és a Tanács 685/2001/EK rendelete (2001. április 4.) az Európai Közösség és a Bolgár Köztársaság, illetve az Európai Közösség és Románia között a közúti áruszállítás és a kombinált szállítás ösztönzése egyes feltételeinek megállapításáról szóló megállapodás alapján kapott engedélyek tagállamok közötti elosztásáról (HL L 108., 2001.4.18., 1. o.).